open-index/open-wikipedia-markdown huggingface dataset:
জ্যাক গ্রিগরি

**জ্যাক মরিসন গ্রিগরি** (; জন্ম: ১৪ আগস্ট, ১৮৯৫ - মৃত্যু: ৭ আগস্ট, ১৯৭৩) নিউ সাউথ ওয়েলসের উত্তর সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।

১৯২০ থেকে ১৯২৯ সময়কালে ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। বামহাতে ব্যাটিং করার পাশাপাশি ডানহাতে ফাস্ট বোলিংয়ে সবিশেষ দক্ষতা প্রদর্শন করেছেন **জ্যাক গ্রিগরি**।

## খেলোয়াড়ী জীবন
১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক ঘটে। ১৯২১ সালে দক্ষিণ আফ্রিকা সফরে যান। জোহেন্সবার্গ টেস্টে মাত্র ৭০ মিনিটে ৬৭ বল মোকাবেলা করে সেঞ্চুরি পূর্ণ করেন। বল মোকাবেলা ও সময়ের হিসেবে তার ঐ সেঞ্চুরিটি তৎকালীন সময়ে টেস্ট ক্রিকেটের ইতিহাসের রেকর্ড হিসেবে স্বীকৃতি পায়। পরবর্তীতে ওয়েস্ট ইন্ডিজের ভিভ রিচার্ডস ১৯৮৫ সালে ৫৬ বলে সেঞ্চুরি করে নতুন রেকর্ড গড়লেও সময়ের রেকর্ডটি অদ্যাবধি অক্ষত রয়েছে।

১৯২০-২১ মৌসুমের অ্যাশেজ সিরিজে ১৫ ক্যাচ হস্তগত করেন। অদ্যাবধি যে-কোন টেস্ট সিরিজে ফিল্ডার হিসেবে সর্বাধিক ক্যাচ নেয়ার রেকর্ডটি টিকে রয়েছে। ইনিংসে তার ব্যক্তিগত সেরা বোলিং পরিসংখ্যান দাঁড় করান ৭/৬৯। ১৯২০-২১ মৌসুমের ঐ টেস্টে এমসিজিতে ইংল্যান্ডের বিপক্ষে খেলায় তিনি সর্বমোট ৮/১০১ করেন।http://www.cricinfo.com/db/ARCHIVE/1920S/1920-21/ENG_IN_AUS/ENG_AUS_T2_31DEC1920-04JAN1921.html

## খেলার ধরন
প্রথম-শ্রেণীর ক্রিকেটে নিউ সাউথ ওয়েলসের পক্ষে ১২৯টি খেলায় অংশগ্রহণ করেন। ১৯২০ থেকে ১৯২৮ সাল পর্যন্ত টেস্ট ক্রিকেট আঙ্গিনায় তার দৃপ্ত পদচারণ ছিল। এ সময়ে তিনি অস্ট্রেলিয়ার পক্ষে ২৪ টেস্টে অংশ নেন। মূলতঃ ক্ষীপ্রগতির ডানহাতি ফাস্ট বোলার হলেও ব্যাটিংয়েও সমানতালে স্বীয় প্রতিভার বিচ্ছুরণ ঘটিয়েছেন। ৩৬.৫০ গড়ে ১১৪৬ রান সংগ্রহ করেন; তন্মধ্যে সেঞ্চুরি করেন দুইটি। ব্যাটিং করতেন বামহাতে ও গ্লাভসবিহীন অবস্থায়। এছাড়াও, দেহের নিম্নাঙ্গে সুরক্ষাবিহীন অবস্থায় ব্যাটিংয়ে নামতেন তিনি।

## মূল্যায়ন

১৯২২ সালে উইজডেন কর্তৃক বর্ষসেরা ক্রিকেটার মনোনীত হন তিনি। টাইমসের প্রতিবেদনে ১৯২৩ সালে ওয়েস্ট ইন্ডিজ দলের ইংল্যান্ড গমনে জর্জ ফ্রান্সিস ও জর্জ জনের বোলিংকে অস্ট্রেলীয় বোলার - জ্যাক গ্রিগরি ও টেড ম্যাকডোনাল্ডের ১৯২১ সালের ইংল্যান্ড সফরকালীন খেলার সাথে তুলনা করা হয়েছিল।

## ব্যক্তিগত জীবন
অস্ট্রেলিয়ার ক্রিকেটের ইতিহাসের সূচনালগ্নে অংশগ্রহণকারী অন্যতম দুই অস্ট্রেলীয় ক্রিকেটার ডেভ গ্রিগরি ও নেড গ্রিগরি সম্পর্কে তার কাকা।

১৯২৮ সালে সফরকারী ইংল্যান্ডের বিপক্ষে ব্রিসবেন টেস্ট চলাকালে গুরুতরভাবে হাঁটুর আঘাতপ্রাপ্তির কারণে ক্রিকেট জীবন থেকে দূরে সরে আসতে হয় তাকে। ৭ আগস্ট, ১৯৭৩ তারিখে নিউ সাউথ ওয়েলসের বেগা এলাকায় ৭৭ বছর বয়সে জ্যাক গ্রিগরি’র দেহাবসান ঘটে।

## তথ্যসূত্র

## আরও দেখুন
* লরি ন্যাশ
* সিড গ্রিগরি
* টেস্ট ক্রিকেট রেকর্ডের তালিকা
* নিউ সাউথ ওয়েলস ক্রিকেট দল
* উইজডেন বিশ্বের শীর্ষস্থানীয় ক্রিকেটার
* অস্ট্রেলীয় টেস্ট ক্রিকেটারদের তালিকা

## গ্রন্থপঞ্জী
*

## বহিঃসংযোগ
* 
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ান ইম্পেরিয়াল ফোর্স টুরিং একাদশের ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:উইজডেন বিশ্বের শীর্ষস্থানীয় ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
শালডিহা কলেজ

**শালডিহা কলেজ** হল পশ্চিমবঙ্গের বাঁকুড়া জেলার শালডিহা শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বর্তমানে বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে সাম্মানিক ও সাধারণ পাঠক্রম চালু রয়েছে।

শালডিহা কলেজের বিভাগগুলি হল:
;বিজ্ঞান: রসায়ন, পদার্থবিদ্যা, গণিত ও প্রাণিবিদ্যা (সাম্মানিক) এবং উদ্ভিদবিদ্যা ও শারীরবৃত্ত বিজ্ঞান (সাধারণ)।
;কলা ও বাণিজ্য: বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, অর্থনীতি ও সাঁওতালি (সাধারণ) এবং বাণিজ্য।

শালডিহা কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১২ সালে ন্যাশানাল অ্যাসেসমেন্ট ও অ্যাক্রেডিটেশন কাউন্সিল (ন্যাক) এই কলেজকে খ+ গ্রেড দিয়েছে।

## তথ্যসূত্র

## বহিঃসংযোগ
*Saldiha College

বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
নেরিয়া কামাচো

**নেরিয়া কামাচো** রামোস (; জন্ম ১৫ মে ১৯৯৬) একজন স্পেনীয় অভিনেত্রী; বালানেগড়া, আলমেরিয়া, স্পেনে জন্ম। ২০০৯ সালে তিনি ক্যামিনো সিনেমায় তার ভূমিকার জন্য ২৩তম গোয়া পুরস্কার (মাত্র ১২ বছর বয়সে) জয় করার তৃতীয় সর্বকনিষ্ঠ অভিনেত্রী ছিলেন।

## চলচ্চিত্রের তালিকা

### চলচ্চিত্র

## টিভি

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ জন্ম
বিষয়শ্রেণী:স্পেনীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর স্পেনীয় অভিনেত্রী
ছাতনা

**ছাতনা** হল পশ্চিমবঙ্গের বাঁকুড়া জেলায় অবস্থিত একটি গ্রাম ও থানা। এই গ্রামটি বাঁকুড়া সদর মহকুমার ছাতনা সমষ্টি উন্নয়ন ব্লকে অবস্থিত। ছাতনা এই ব্লকের সদর দফতর। এই ব্লকটি ছাতনা থানার এক্তিয়ারভুক্ত। থানার আয়তন ৪৪১ বর্গ কিলোমিটার।

## পরিবহণ ব্যবস্থা
পুরুলিয়া জেলার সাঁওতালডিহি থেকে নদিয়া জেলার মাঝদিয়া পর্যন্ত প্রসারিত ৮ নং রাজ্য সড়ক ছাতনার উপর দিয়ে গিয়েছে।

## শিক্ষাব্যবস্থা
২০০৭ সালে ঘোড়ামূলীতে ছাতনা চণ্ডীদাস মহাবিদ্যালয় স্থাপিত হয়। অধুনা বাঁকুড়া বিশ্ববিদ্যালয় কর্তৃক অনুমোদিত এই কলেজে বাংলা, ইংরেজি, ইতিহাস ও সমাজতত্ত্ব বিষয়ে সাম্মানিক এবং কলা বিভাগে একটি সাধারণ পাঠক্রমে পড়াশোনা হয়।

২০১৫ সালে ছাতনা কলেজ অফ এগ্রিকালচার চালু হয়। এটি বিধানচন্দ্র কৃষি বিশ্ববিদ্যালয়ের একটি সম্প্রসারিত শিক্ষাপ্রাঙ্গন।

## পর্যটন
*[[শ্রীকৃষ্ণকীর্তন]]* কাব্যের রচয়িতা বড়ু চণ্ডীদাস পূজিত বাসলি দেবীর মন্দির ছাতনায় অবস্থিত। বর্তমানে মূল মন্দিরটির ভিত্তিবেদী ও ইতস্তত ছড়ানো প্রাচীন ইমারতের  ধ্বংসাবশেষ ছাড়া আর কিছুই অবশিষ্ট নেই। বেদীর গায়ে খোদিত ‘১৪৭৫ শক’ কথাটি থেকে অনুমান করা হয়, মন্দিরটির প্রতিষ্ঠাকাল ১৪৭৫ শকাব্দ, অর্থাৎ ১৫৫৩ খ্রিষ্টাব্দ। ভিত্তিবেদীর পাথরের চৌকাঠ গুলির গায়ে পদ্মের বড়ো বড়ো ‘বা-রিলিফ’ নকশা থেকে অনুমান করা হয় মন্দিরে অনুরূপ অলংকরণের আরও ব্যবহার হয়েছিল।

ছাতনার দক্ষিণ প্রান্তে রাজগড় এলাকায় ইঁটের তৈরি একটি মন্দিরের ধ্বংসাবশেষ এবং তার পাশে ১৮৭৩ সালে প্রতিষ্ঠিত আরেকটি পঞ্চরত্ন মন্দির রয়েছে। জনশ্রুতি অনুসারে, বড়ু চণ্ডীদাস পূজিত বাসলি দেবীর মূর্তিটি তাঁর ভিটের আদি মন্দির থেকে প্রথমে বর্তমানে ভেঙে পড়া মন্দিরটিতে এনে রাখা হয়েছিল। পরে এই মন্দিরটি ভেঙে পড়লে সেটিকে পাশের পঞ্চরত্ন মন্দিরটিতে স্থানান্তরিত করা হয়। বাসলির মূর্তিটিই চণ্ডীদাস পূজিত মূর্তি কিনা তা নিয়ে সন্দেহ আছে। তবে কালো পাথরের পাটার উপর ‘বা-রিলিফ’ শৈলীতে খোদিত ভাস্কর্যটি বর্তমানে সামান্য ক্ষয়ে গেলেও, এটি যে কোনও শাক্ত দেবীর মূর্তি তা স্পষ্ট বোঝা যায়। এই মন্দিরে টেরাকোটার কিছু মূর্তিসজ্জাও দেখা যায়। তবে তা যথেষ্ট উন্নতমানের নয়।

## স্বাস্থ্য ব্যবস্থা
ছাতনা ব্লক জনস্বাস্থ্য কেন্দ্রটি এই ব্লকের কেন্দ্রীয় চিকিৎসাকেন্দ্র। শালচূড়া, জোড়হিরা, ঝাঁটিপাহাড়ি ও ভগবানপুরে চারটি জনস্বাস্থ্য কেন্দ্র রয়েছে। এছাড়া ৩৬টি শাখাকেন্দ্র রয়েছে।

## বহিঃসংযোগ

## তথ্যসূত্র

বিষয়শ্রেণী:বাঁকুড়া জেলার গ্রাম
সারেন্ডার (১৯৮৭-এর চলচ্চিত্র)

***সারেন্ডার*** জহিরুল হক পরিচালিত ১৯৮৭ সালের বাংলাদেশী রোম্যান্টিক-অ্যাকশন চলচ্চিত্র। ছবিটি কাহিনী রচনা ও প্রযোজনা করেছেন সিদ্দিক জামাল নান্টু এবং চিত্রনাট্য লিখেছেন জহিরুল হক। ছবিটি প্রযোজনা ও পরিবেশনা করেছে নান্টু মিন্টু প্রডাকশন্স। এতে শ্রেষ্ঠাংশে অভিনয় করেছেন জসিম, শাবানা, বুলবুল আহমেদ, আবুল কাশেম মিঠুন, সিদ্দিক জামাল নান্টু, মাহবুব খান, বাবর ও মিজু আহমেদ।

সারেন্ডার চলচ্চিত্রটি ১৯৮৭ সালের ১৭ এপ্রিল বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ পুরুষ কণ্ঠশিল্পী বিভাগে দুটি পুরস্কার লাভ করে।

## কুশীলব
* জসিম - *জসিম*, মেধাবী বেকার যুবক যে পরবর্তীতে ব্যাংক লুট করে অঢেল সম্পত্তির মালিক হয়।
* শাবানা - *সীমা*, এক সময়ে জসিমের প্রেমিকা, যে পরবর্তীতে পরিবারের চাপে অন্য আরেকজনকে বিয়ে করে।
* বুলবুল আহমেদ - *সোহেল*, সীমার স্বামী।
* আবুল কাশেম মিঠুন - মাসুম*, পুলিশ ইনস্পেক্টর, যে ব্যাংক লুট করা সন্ত্রাসী চক্রকে খুঁজে বেড়াচ্ছে।
* সিদ্দিক জামাল নান্টু - *নান্টু*, জসিমের বন্ধু ও তার ব্যাংক লুটের সহচর।
* মাহবুব খান - *সেলিম**', জসিমের বন্ধু ও তার ব্যাংক লুটের সহচর।
* বাবর – ''বাচ্চু'', জসিমের বন্ধু ও তার ব্যাংক লুটের সহচর।
* [[মিজু আহমেদ]] - ''জাভেদ'', জসিমের বন্ধু ও তার ব্যাংক লুটের সহচর।
* [[দারাশিকো]] - পুলিশ কমিশনার
* আখতার হোসেন - জনাব তালুকদার
* জাহাঙ্গীর - কায়সার
* রূপা খান - কায়সারের প্রেমিকা
* [[অলিভিয়া]] - বার নৃত্যশিল্পী (অতিথি চরিত্রে)
* ইয়াসমিন - পেয়ারি, বার নৃত্যশিল্পী

এছাড়া অন্যান্য চরিত্রে অভিনয় করেছেন [[জহিরুল হক]], আহসান উল্লাহ মণি, [[শিবলি সাদিক]], মঞ্জুর রহমান, আতিকুর রহমান, নুরুল ইসলাম, সাইফুল ইসলাম, খোরশেদ আলম, এবং বার নৃত্যশিল্পী হিসেবে অংশগ্রহণ করেছেন নাসরিন, পারুল, লতা, ও খোদেজা।

==সঙ্গীত==
সারেন্ডার চলচ্চিত্রের গানের সুর ও সঙ্গীত পরিচালনা করেছেন [[আলম খান]]। গীত রচনা করেছেন [[গাজী মাজহারুল আনোয়ার]]। গানের রেকর্ডিং করা হয়েছে শ্রুতি স্টুডিওতে। গানে কণ্ঠ দিয়েছেন [[সাবিনা ইয়াসমিন]], [[এন্ড্রু কিশোর]], [[রুনা লায়লা]] ও রুলিয়া আজম। এই ছবির এন্ড্রু কিশোর ও সাবিনা ইয়াসমিনের কণ্ঠে গাওয়া "সবাইতো ভালবাসা চায়" গানটি শ্রোতাপ্রিয়তা লাভ করে এবং এন্ড্রু কিশোর এই গানে কণ্ঠ দিয়ে [[বাংলাদেশ জাতীয় চলচ্চিত্র পুরস্কার শ্রেষ্ঠ পুরুষ কণ্ঠশিল্পী|শ্রেষ্ঠ পুরুষ কণ্ঠশিল্পী]] বিভাগে [[জাতীয় চলচ্চিত্র পুরস্কার (বাংলাদেশ)|১২তম জাতীয় চলচ্চিত্র পুরস্কার]] লাভ করেন।

===গানের তালিকা===


==পুরস্কার==
;[[জাতীয় চলচ্চিত্র পুরস্কার (বাংলাদেশ)|১২তম জাতীয় চলচ্চিত্র পুরস্কার]]
* **বিজয়ী:** [[বাংলাদেশ জাতীয় চলচ্চিত্র পুরস্কার শ্রেষ্ঠ সঙ্গীত পরিচালক|শ্রেষ্ঠ সঙ্গীত পরিচালক]] - [[আলম খান]]
* **বিজয়ী:''' শ্রেষ্ঠ পুরুষ কণ্ঠশিল্পী - এন্ড্রু কিশোর

## তথ্যসূত্র

## বহিঃসংযোগ
* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮৭-এর চলচ্চিত্র
বিষয়শ্রেণী:১৯৮০-এর রোম্যান্টিক-অ্যাকশন চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী রোম্যান্টিক-অ্যাকশন চলচ্চিত্র
বিষয়শ্রেণী:জহিরুল হক পরিচালিত চলচ্চিত্র
বিষয়শ্রেণী:আলম খান সুরারোপিত চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
দায়ী কে?

***দায়ী কে?*** আফতাব খান টুলু পরিচালিত ১৯৮৭ সালের বাংলাদেশী নাট্য চলচ্চিত্র। ছবিটির গল্প, চিত্রনাট্য ও সংলাপ লিখেছেন যৌথভাবে এটিএম শামসুজ্জামান ও কাজী হায়াৎ। ছবিটি প্রযোজনা ও পরিবেশনা করেছে ব্যতিক্রম চলচ্চিত্র। এতে প্রধান চরিত্রে অভিনয় করেছেন এটিএম শামসুজ্জামান, ইলিয়াস কাঞ্চন, অঞ্জু ঘোষ, আনোয়ার হোসেন, এবং রাজ।

চলচ্চিত্রটি ১৯৮৭ সালের ২৫ সেপ্টেম্বর বাংলাদেশে মুক্তি পায়। ছবিটি এর অভিনয় ও চিত্রনাট্যের জন্য প্রশংসিত হয়। ১২তম জাতীয় চলচ্চিত্র পুরস্কারে এটিএম শামসুজ্জামান শ্রেষ্ঠ অভিনেতা বিভাগে ও কাজী হায়াৎ শ্রেষ্ঠ কাহিনীকার বিভাগে পুরস্কার লাভ করেন এবং বাচসাস চলচ্চিত্র পুরস্কারে যথাক্রমে শ্রেষ্ঠ সংলাপ রচয়িতা ও শ্রেষ্ঠ কাহিনীকার বিভাগে পুরস্কার লাভ করেন।

## কুশীলব

## সঙ্গীত
দায়ী কে? চলচ্চিত্রের গানের সুর ও সঙ্গীত পরিচালনা করেছেন আহমেদ ইমতিয়াজ বুলবুল। গানের কথা লিখেছেন খোশনুর আলমগীর ও আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, আবিদা সুলতানা ও কুমার বিশ্বজিৎ।

### গানের তালিকা

## পুরস্কার
;জাতীয় চলচ্চিত্র পুরস্কার
* **বিজয়ী:** শ্রেষ্ঠ অভিনেতা - এটিএম শামসুজ্জামান
* **বিজয়ী:** শ্রেষ্ঠ কাহিনীকার - কাজী হায়াৎ

;বাচসাস পুরস্কার
* **বিজয়ী:** শ্রেষ্ঠ কাহিনীকার - কাজী হায়াৎ
* **বিজয়ী:** শ্রেষ্ঠ সংলাপ রচয়িতা - এটিএম শামসুজ্জামান

## তথ্যসূত্র

## বহিঃসংযোগ

* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮৭-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
মাকু

থাম্ব
**মাকু** কথাটির ব্যুৎপত্তিগত উৎপত্তি, ‘যারা মার্ক্সবাদকে সমর্থন করে’। শ্লেষাত্মকভাবে মার্ক্সবাদী বিরোধীরা কথাটি বলে থাকে, পরিভাষাটি বাংলা ভার্চুয়াল জগতের অন্যতম বহুল ব্যবহৃত শব্দ। (যদিও মাকু  কথাটির আভিধানিক অর্থ তাঁত-বোনার কাজে ব্যবহৃত যন্ত্রবিশেষ, তবে এই অর্থে প্রাত্যহিক জীবনে কথাটি খুব একটা ব্যবহার হয় না বর্তমানে) কথাটির উৎপত্তি মার্ক্সবাদ থেকে হলেও, মাকু বলতে সব কমিউনিস্ট ও বামপন্থীদের বোঝানো হয়। মূলত কলকাতাকেন্দ্রিক প্রত্যাবর্তী (রিগ্রেসিভ) বামেদের উদ্দেশ্যে শ্লেষাত্মক ভাবে ব্যবহার করা হয়।

মাকু কথাটি ঠিক প্রথম কবে ব্যবহৃত হয়েছিল তা নিয়ে বিতর্ক আছে। সাহিত্যিক নারায়ণ গঙ্গোপাধ্যায় সৃষ্ট চরিত্র টেনিদার একটি গল্প “হনুলুলুর মাকুদা”য় মাকু কথাটি প্রথম ব্যবহার হয়, (যদিও সেটা মার্ক্সবাদকে ব্যঙ্গ করে লেখা হয়নি), তবে একুশ শতকের প্রথম দশকের শেষের দিকে ইন্টারনেটের সামাজিক যোগাযোগ মাধ্যমগুলিতে ‘মাকু' শব্দটির ব্যবহার শুরু হয়, মূলত পশ্চিমবঙ্গের অর্থনৈতিকভাবে পিছিয়ে থাকার জন্য দীর্ঘ ৩৪ বছর বামেদের(মূলত ভারতের কমিউনিস্ট পার্টি (মার্ক্সবাদী) (সিপিআইএম) শাসনকে দায়ী করে, বিক্ষুব্ধ বাম-বিরোধীরা এর প্রচলন শুরু করে, ২০১১ এর বিধানসভা নির্বাচনের পশ্চিমবঙ্গ পর এর ব্যবহার বহুগুণ বেড়ে যায়। 
## তথ্যসূত্র

বিষয়শ্রেণী:বাংলা শব্দ
জামেয়া মিল্লিয়া আহমদিয়া কামিল মাদ্রাসা

**জামেয়া মিল্লিয়া আহমদিয়া কামিল মাদ্রাসা** বাংলাদেশের চট্টগ্রাম জেলার একটি আলিয়া মাদ্রাসা। ১৯৩৯ সালে প্রতিষ্ঠিত এই আলিয়া মাদ্রাসা চট্টগ্রাম জেলার একটি অন্যতম আলিয়া মাদ্রাসা। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি আলিয়া মাদ্রাসা। মাদ্রাসাটির বর্তমান অধ্যক্ষের নাম মো. আহসান হাবীব (ভারপ্রাপ্ত)।

## অবস্থান
প্রতিষ্ঠানটি চট্টগ্রাম জেলার ফটিকছড়ি উপজেলার নাজিরহাট পৌরসভায় অবস্থিত।

## ইতিহাস
১৯৩৯ সালের ১ মার্চ এই মাদ্রাসাটি প্রতিষ্ঠা করেন হযরত মাওলানা আব্দুল হালিম।তবে সরকার কর্তৃক অনুমোদন লাভ করে ১৯৭৯ সালের ৭ জানুয়ারিতে। মাদ্রাসাটি ২০০৬ সাল থেকে ফাজিল ও কামিল ডিগ্রি প্রদানের জন্য ইসলামী বিশ্ববিদ্যালয়, বাংলাদেশের অধিভুক্ত ছিলো। ২০১৬ সালের পর থেকে ইসলামি আরবি বিশ্ববিদ্যালয়ের অধিনে রয়েছে।

## শিক্ষা কার্যক্রম
এটি একটি কামিল (মাস্টার্স) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বিগত বছরের পাশের হার ১০০% ছিলো। বর্তমানে  প্রতিষ্ঠানের অধ্যক্ষ আহসান হাবীব (ভারপ্রাপ্ত)।

## আরও দেখুন
* ইসলামী বিশ্ববিদ্যালয়, কুষ্টিয়া
* ইসলামি আরবি বিশ্ববিদ্যালয়

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
ফটিকছড়ি জামেউল উলুম ফাজিল মাদ্রাসা

**ফটিকছড়ি জামেউল উলুম ফাজিল মাদ্রাসা** বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি পৌরসভায় অবস্থিত। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত মাদ্রাসা। মাদ্রাসার অধ্যক্ষ সৈয়দ মোহাম্মদ ইবরাহীম কাসেম।

## ইতিহাস
আধ্যাত্মিক সাধক মাওলানা সৈয়দ গোলামুর রহমান শাহের খলিফা মাওলানা আমিন উল্লাহ শাহ সুন্দরপুরী ১৯০৪ সালে এ মাদ্রাসাটি প্রতিষ্ঠা করেন। ১৯৪০ সালে তৎকালীন একমাত্র ধর্মীয় শিক্ষাপ্রতিষ্ঠান কলকাতা আলিয়া মাদ্রাসা থেকে দাখিল, আলিম, ফাজিল শ্রেণী পর্যন্ত সরকারি স্বীকৃতি লাভ করে।

## ব্যবস্থাপনা
প্রতিষ্ঠানটি প্রায় ৫.৮৪ একর জায়গা জুড়ে অবস্থান। এর দালান সংখ্যা ৭টি।

## শিক্ষা কার্যক্রম
এটি একটি ফাজিল (ডিগ্রি) পর্যায়ের শিক্ষাপ্রতিষ্ঠান। পাশাপাশি স্নাতক সম্মান কোর্সও চালু করা হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৮৭.৫১%। ২০১৪ সালে দাখিল পরীক্ষায় ৬ জন এবং আলিম পরীক্ষায় ৩ জন শিক্ষার্থী এ+ পেয়েছে।

## আরও দেখুন
* তামিরুল মিল্লাত কামিল মাদ্রাসা
*ইসলামী বিশ্ববিদ্যালয়, বাংলাদেশ
*ইসলামি আরবি বিশ্ববিদ্যালয়

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
করালিয়া তাকিয়া নেছারিয়া সুন্নিয়া দাখিল মাদ্রাসা

**করালিয়া তাকিয়া নেছারিয়া সুন্নিয়া দাখিল মাদ্রাসা** বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার বাগানবাজার ইউনিয়নের করালিয়া তাকিয়া বাজারের পাশে অবস্থিত। মাদ্রাসার অধ্যক্ষের নাম মোহাম্মদ নিজাম উদ্দীন। এছাড়া আরও ১২ জন শিক্ষক-শিক্ষিকা এ মাদ্রাসায় কর্মরত আছেন।

## ইতিহাস
১৯৮৫ সালে মাদ্রাসাটি প্রতিষ্ঠিত হয়। ১৯৯৪ সালে বাংলাদেশ মাদরাসা শিক্ষা বোর্ড থেকে একাডেমিক অনুমতি এবং ১৯৯৬ সাল থেকে স্বীকৃতি লাভ করে। মাদ্রাসা পরিচালনার জন্য মোহাম্মদ জাহাঙ্গীর হোসেনকে সভাপতি করে ১২ সদস্যের একটি পরিচালনা পরিষদ রয়েছে। মাদ্রাসা ভবনটি একটি দ্বিতল ভবন।

## শিক্ষা কার্যক্রম
এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৯৭%। ২০১০, ২০১১ ও ২০১৪ সালে দাখিল পরীক্ষায় ৩ জন সর্বমোট ৯ জন শিক্ষার্থী এ+ পেয়েছে। ৮ম শ্রেণীতে ২০১০ সালে ২ জন, ২০১১ সালে ২ জন এবং ৫ম শ্রেণীতে ২০১৩ সালে ২ জন শিক্ষার্থী বৃত্তি লাভ করে।

## আরও দেখুন

* ঢাকা আলিয়া মাদ্রাসা
* তামীরুল মিল্লাত কামিল মাদ্রাসা
* ইসলামী বিশ্ববিদ্যালয়, বাংলাদেশ
* বাংলাদেশ মাদ্রাসা শিক্ষাবোর্ড, ঢাকা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:নেছারিয়া আলিয়া মাদ্রাসা
বিশ্ব প্রাণী দিবস

**বিশ্ব প্রাণী দিবস** বিশ্বের সমুদয় প্রাণীকূলের অধিকার এবং কল্যাণের জন্য পালন করা একটি আন্তৰ্জাতিক দিবস, যা প্ৰতি বছর অক্টোবর মাসের ৪ তারিখে প্রাণীদের সন্ত, এসিসির ফ্রান্সিসের ভোজ উৎসবের সাথে সংগতি রেখে পালন করা হয়।

## লক্ষ্য
বিশ্ব প্রাণী দিবসের আনুষ্ঠানিক ওয়েবসাইটের মতে এ দিবসের মূল লক্ষ্য হচ্ছে, *পৃথিবীর প্রতিটি প্রান্তে প্রাণীদের কল্যাণের মাধ্যমে এদের অবস্থার উন্নতি করা। বিশ্ব প্রাণী দিবস উদ্‌যাপনের মাধ্যমে প্রাণী কল্যাণ আন্দোলনকে একত্রিত করা, একে আন্তর্জাতিকভাবে জোরদার করে পৃথিবীকে প্রতিটি জীবের জন্য উন্নততর বাসস্থান হিসেবে গড়ে তোলা। [[জাতি]], [[ধর্ম]], [[বিশ্বাস]] বা [[রাজনৈতিক দর্শন|রাজনৈতিক মতাদর্শ]] নির্বিশেষে দিবসটিকে বিভিন্ন দেশে বিভিন্ন ভাবে পালন করা হয়। অধিক জনসচেতনতা এবং শিক্ষার মাধ্যমে বিশ্বকে গড়ে তুলি যেখানে প্রাণীদের সংবেদনশীল প্রজাতি হিসেবে গণ্য করা হয় এবং তাদের কল্যাণে প্ৰাপ্য মনোযোগ দেয়া হয়।*

## ইতিহাস
বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক *মেন্স উন্ড হুন্দ/মানুষ এবং কুকুর* নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদ্‌যাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া,  সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়।

এটা কখনো কখনো বলা হয়ে থাকে যে ১৯৩১ সালে ইতালির ফ্লোরেন্সে বাস্তুসংস্থানবিদের এক সম্মেলনে সংকটাপন্ন প্রজাতিদের সবার দৃষ্টিগোচর করতে বিশ্ব প্রাণী দিবসের প্রচলন করা হয়।

প্রাণী সুরক্ষা আন্দোলনকে ঐক্যবদ্ধ করে, বৰ্তমানে বিশ্ব প্রাণী দিবস একটি বৈশ্বিক অনুষ্ঠানে পরিণত হয়েছে, যেটাকে ২০০৩ সাল থেকে যুক্তরাজ্য-ভিত্তিক প্রাণী কল্যাণ চ্যারিটি নেতৃত্ব এবং পৃষ্ঠপোষকতা দিয়ে আসছে।

## তথ্যসূত্র

## বহিঃসংযোগ
* 

বিষয়শ্রেণী:অক্টোবর উদ্‌যাপন
বিষয়শ্রেণী:প্রাণিবিজ্ঞান
বিষয়শ্রেণী:আন্তর্জাতিক উদ্‌যাপন
বিষয়শ্রেণী:প্রাণী উৎসব বা আচার
বিশ্ব দৃষ্টি দিবস

** বিশ্ব দৃষ্টি দিবস** প্ৰতি বছর অক্টোবর মাসের দ্বিতীয় বৃহস্পতিবার, বৈশ্বিক প্রেক্ষাপটে অন্ধত্ব এবং চোখের বিকলতা সম্পর্কে জনসচেতনতা বৃদ্ধি করার লক্ষ্যে গোটা বিশ্বজুড়ে পালন করা হয়। ২০০০ সালে লায়ন্স ক্লাব ইন্টারন্যাশনাল কর্তৃক অনুষ্ঠিত সাইট-ফার্স্ট-ক্যাম্পেইনের ফলশ্রুতিতে এই দিবসের শুরু হয়।

বিশ্ব স্বাস্থ্য সংস্থার সহায়তায় আন্তর্জাতিক অন্ধতা দূরীকরণ সংস্থার পরিচালনায় এই দিবসটি বহুল ভাবে প্রচারিত হয়ে ভিশন২০২০ পর্যন্ত উন্নীত করা হয়েছে। 
৯ অক্টোবর, ২০১৪ সালে বিশ্ব দৃষ্টি দিবসের বিষয়বস্তু ছিল- "আর নয় অবজ্ঞাপূর্ণ অন্ধতা"। এটা ২০১৪ সালের অক্টোবর মাসের দ্বিতীয় বৃহস্পতিবার অনুষ্ঠিত হয়।

## বিশ্ব দৃষ্টি দিবসের প্রতিপাদ্য বিষয়

## তথ্যসূত্র

বিষয়শ্রেণী:অক্টোবর উদ্‌যাপন
বিষয়শ্রেণী:বৃহস্পতিবারের উদ্‌যাপন
যোগাযোগ (দ্ব্যর্থতা নিরসন)

**[[যোগাযোগ]]** হল তথ্য আদান প্রদানের উপায়।

**যোগাযোগ** দিয়ে আরও বুঝায়ঃ

## প্রকাশনা
* *[[যোগাযোগ (উপন্যাস)]]* - রবীন্দ্রনাথ ঠাকুর রচিত ১৯২৯ সালের উপন্যাস।

## চলচ্চিত্র
* *[[যোগাযোগ (১৯৪৩-এর চলচ্চিত্র)]]* - সুশীল মজুমদার পরিচালিত ভারতীয় বাংলা ভাষার চলচ্চিত্র।
* *[[যোগাযোগ (১৯৫৮-এর চলচ্চিত্র)]]* - নিতিন বসু পরিচালিত ভারতীয় বাংলা ভাষার চলচ্চিত্র।
* *[[যোগাযোগ (১৯৮৮-এর চলচ্চিত্র)]]* - মইনুল হোসেন পরিচালিত বাংলাদেশী বাংলা ভাষার চলচ্চিত্র।
* *[[যোগাযোগ (২০১৫-এর চলচ্চিত্র)]]* - শেখর দাস পরিচালিত ভারতীয় বাংলা ভাষার চলচ্চিত্র।
জন জর্জ ম্যাক্লয়েড

**জন জর্জ ম্যাক্লয়েড** (কিরখিল, ৮ মে ১৯১৫ - এডিনবার্গ, ৪ এপ্রিল ২০০৬) ছিলেন একজন স্কটিশ ডক্টর অফ মেডিসিন এবং একজন মেডিকেল পাঠ্যপুস্তক লেখক।

## পরিবার
ম্যাক্লয়েড ছিলেন প্রফেসর আন্না ম্যাকগিল্লিভরে ম্যাকলয়েডের বড় ভাই; তার ছোট ভাই ছিলেন ডাঃ এলেসডেয়ার ম্যাকগিল্লিভরে ম্যাকলয়েড, যিনি লিনলিথগো এর একজন জেনারেল প্র্যাক্টিশনার। তিনি রেভ. এলেসডেয়ার ম্যাকগিল্লিভরে ম্যাক্লয়েড এবং মারগারেট ইনগ্রাম স্যান্সটার এর পুত এবুং রেভ. জর্জ ম্যাক্লয়েড অফ Garrabost, Isle of Lewis এর নাতি। তিনি Right Hon. Iain Norman Macleod এর দ্বিতীয় চাচাতো ভাই, যিনি ১৯৭০ সালে এক্সচেকুয়েরের (Exchequer) আচার্য ছিলেন। তারা পাববে এবং উইগের ম্যাক্লয়েডদের উত্তরসূরি।

১৯৪২ সালের ২১ ডিসেম্বর জন জর্জ ম্যাক্লয়েড এবং ন্যান্সি এলিজাবেথ ক্লার্কের বিয়ে হয়। তাদের দুই পুত্র পিটার এবং কিথ এবং একমাত্র কন্যা গিলিয়ান।

## জীবনী
ম্যাক্লয়েড জর্জ ওয়াটসন'স কলেজে লেখাপড়া করেন এবং এডিনবার্গ বিশ্ববিদ্যালয় থেকে মেডিসিনে স্নাতক সম্পন্ন করেন। দ্বিতীয় বিশ্বযুদ্ধ চলাকালে ১৯৩৯ থেকে ১৯৪৫ সাল পর্যন্ত তিনি সেনাবাহিনীর রয়াল আর্মি মেডিকেল করপ্স-এ মেজর হিসেবে দায়িত্ব পালন করেন। ১৯৪১ সালে তিনি এডিনবার্গ বিশ্ববিদ্যালয়ে যোগ দেন এবং ১৯৪৭ সালে রয়াল কলেজ অব ফিজিশিয়ান্স অব এডিনবার্গের সদস্য হওয়ার প্রস্তাব পান। ১৯৫০ সালে তিনি এডিনবার্গের ওয়েস্টার্ন জেনারেল হাসপাতালে কনসালটেন্ট ফিজিশিয়ানের দায়িত্ব পান।

১৯৬৪ সালে ম্যাক্লয়েড মেডিকেল পাঠ্যপুস্তক *ক্লিনিকাল একজামিনেশন* লিখেন (পরবর্তীতে নাম বদলে *ম্যাক্লয়েড ক্লিনিকাল একজামিনেশন* রাখা হয়), ২০১৩ সালে বইটির ত্রয়োদশ সংস্করণ বের হয় এবং এখনো বইটি বিশ্বজুড়ে প্রচলিত।  ১৯৬৪ সালে ফিজিশিয়ান স্যার স্ট্যানলি ডেভিডসন তাকে *ডেভিডসন'স প্রিন্সিপলস অ্যান্ড প্র্যাকটিস অফ মেডিসিন* বইটির মানোন্নয়নের প্রস্তাব দেন। এই বইটিও বিশ্বজুড়ে প্রচলিত এবং ম্যাকলয়েড এর ছয়টি সংস্করণে অবদান রাখেন। এই দুইটি পাঠ্যপুস্তক এডিনবার্গ-কে মেডিসিনের জগতে রাখতে বড় ভূমিকা পালন করে এবং বই দুইটি জাপানিজ এবং রাশিয়ান সহ অসংখ্য বিদেশী ভাষায় অনুবাদ হয়। ১৯৭১ সালে তিনি ওয়েস্টার্ন জেনারেল হাসপাতালের ইউনিভার্সিটি ডিপার্টমেন্ট অব মেডিসিনের ভাইস চেয়ারম্যান হিসেবে নিয়োগ প্রাপ্ত হন। তিনি ২০০৬ সালের এপ্রিল মাসে ৯০ বছর বয়সে এডিনবার্গে মৃত্যুবরণ করেন।

## ব্যক্তিত্ব
তিনি শিল্পের প্রতি আগ্রহী ছিলেন এবং তার সংগ্রহে থাকা চমৎকার স্লাইড দিয়ে মেডিসিনের শৈল্পিক দিক আলোচনা করেছেন। এছাড়া তিনি ট্রাভার্স থিয়েটারের একজন অত্যন্ত আগ্রহী ভক্ত ছিলেন এবং দক্ষ বাগান নকশাকারী ও শৌখিন বাগান নির্মাতা ছিলেন।

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
এলায়াস (কুস্তিগির)

**জ্যাফরি লোগান স্কুইলো** (জন্ম: নভেম্বর ২২, ১৯৮৭) হলেন একজন মার্কিন পেশাদার কুস্তিগির, যিনি বর্তমানে টোটাল ননস্টপ অ্যাকশন রেসলিং-এর সাথে সংযুক্ত রয়েছেন, যেখানে তিনি '''এলায়জা নামে কুস্তি করেন।

## তথ্যসূত্র

## বহিঃসংযোগ

* 
* 
* কেজম্যাচ.নেটে এলায়াস স্যামসন
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:মুখোশধারী কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর মার্কিন পেশাদার কুস্তিগির
যোগাযোগ (উপন্যাস)

**যোগাযোগ** রবীন্দ্রনাথ ঠাকুর রচিত একটি সামাজিক উপন্যাস। এটি ১৯২৯ সালে (আষাঢ়, ১৩৩৬ বঙ্গাব্দ) প্রকাশিত হয়। এটি প্রথমে ১৩৩৪ বঙ্গাব্দের আশ্বিন মাস থেকে ১৩৩৫ বঙ্গাব্দের চৈত্র মাস পর্যন্ত বিচিত্রা মাসিকপত্রে ধারাবাহিকভাবে প্রকাশিত হয়। প্রথম দুই সংখ্যায় এই উপন্যাসের শিরোনাম ছিল *তিনপুরুষ*। ১৩৩৪ বঙ্গাব্দের অগ্রহায়ণ সংখ্যায় রবীন্দ্রনাথ এই উপন্যাসের শিরোনাম পরিবর্তন করে নতুন শিরোনাম দেন *যোগাযোগ*।

## গল্প সংক্ষেপ
চট্টোপাধ্যায় পরিবার (বিপ্রদাস) এক সময় অভিজাত ছিল। এখন পতনের দিকে। অন্যদিকে ঘোষাল পরিবার (মধুসূদন) নব্য ধনী ও উদ্ধত। এই দুই পরিবারে মধ্যে বিবাদ চলে আসেছে। কুমুদিনী বিপ্রদাসের বোন এবং মধুসূদনের স্ত্রী। ফলে তাকে উভয় দিক সামলাতে হয়। কুমুদিনী অভিজাত ঐতিহ্যে লালিত পালিত হয়েছে এবং পরিবারের নারীদের সাথে ধর্মীয় রীতিনীতি পালন করেছে। তার মনে স্বামী সম্পর্কে ধারণা হল স্বামী হবে দেবতুল্য, যাকে সে পূজা করবে। কিন্তু মধুসূদনের প্রতিপত্তি ও ক্ষমতা প্রদর্শনে সে একটু নড়েচড়ে যায়। সে বাল্যকাল থেকে কীভাবে একজন পতিভক্ত স্ত্রী হবে সে শিক্ষা গ্রহণ করেছে, কিন্তু বিয়ের পর তার মধ্যে মনস্তাত্ত্বিক দ্বন্দ্ব শুরু হয়। 

রবীন্দ্রনাথ ঠাকুরের উপন্যাস যোগাযোগ (প্রথম প্রকাশ ১৯২৯) মূলত বাংলার ঐতিহ্যবাহী অভিজাত সমাজ ও নতুন অর্থলোভী পুঁজিবাদী সমাজের দ্বন্দ্বকে তুলে ধরে।

কাহিনির কেন্দ্রীয় চরিত্র কুমুদিনী, শান্ত-শিষ্ট, ভদ্র, সংস্কৃতিমনস্ক একটি মেয়ে। সে বিয়ে করে ধনী ঘরাণার অহংকারী, দম্ভী, ভোগবাদী মানুষ মধুসূদন ঘোষাল-কে। মধুসূদন কুমুদিনীকে তার নিজের মত করে চলতে বাধ্য করতে চায়। কিন্তু কুমুদিনীর হৃদয় টানে তার নিজের পরিবারে, বিশেষত ভাই বিপ্রদাস চট্টোপাধ্যায়-এর প্রতি, যিনি সংস্কৃতি, আভিজাত্য আর পুরোনো মূল্যবোধের প্রতীক।

উপন্যাসে দেখা যায় কুমুদিনীর অন্তর্দ্বন্দ্ব—একদিকে স্বামী-নিয়ন্ত্রিত দাম্পত্যজীবন, অন্যদিকে নিজের আদর্শ আর ভ্রাতৃস্নেহ।

শেষ পর্যন্ত কুমুদিনীর জীবন এক ট্র্যাজেডিতে রূপ নেয়—সে না স্বামীর আধিপত্য থেকে মুক্ত হতে পারে, না তার নিজের মন-মানসিকতার জীবন যাপন করতে পারে।

## অনুবাদ
যোগাযোগ উপন্যাসটি অক্সফোর্ড ঠাকুর অনুবাদের অংশ হিসেবে ইংরেজি অনুবাদ করেন সুপ্রিয়া চৌধুরী। অনুবাদ গ্রন্থটি ২০০৬ সালে অক্সফোর্ড ইউনিভার্সিটি প্রেস থেকে প্রকাশিত হয়।

## আরও দেখুন
* রবীন্দ্রনাথ ঠাকুরের সৃষ্টিকর্ম

## তথ্যসূত্র

## বহিঃসংযোগ

বিষয়শ্রেণী:১৯২৯-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:রবীন্দ্রনাথ ঠাকুর রচনাবলী
বিষয়শ্রেণী:ভারতীয় উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:রবীন্দ্রনাথ_ঠাকুরের_উপন্যাস
জিন্দর মহল

**যুবরাজ** **সিং ধেসি** (জন্ম: জুলাই ১৯, ১৯৮৬) হলেন একজন ইন্দো-কানাডীয় পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **জিন্দর মহল** নামে কুস্তি করেন। তিনি একবার ডাব্লিউডাব্লিউই চ্যাম্পিয়ন হয়েছেন।

যখন তিনি ডাব্লিউডাব্লিউইতে প্রথম বারের মতো ছিলেন, তখন তিনি স্বল্প সময়ের জন্য তার দুলাভাই দ্য গ্রেট খালির সাথে সম্পর্ক স্থাপন করেন। তখন মহলকে সবচেয়ে ব্যবহারযোগ্য বর্ধন প্রতিভা হিসেবে চিহ্নিত করা হয়। তখন ৩এমবি গঠন করা হয়, একটি দল যেখানে একদল রকস্টার কুস্তিগির ছিল। তারা হলেন: হিথ স্লেটার এবং ড্রু ম্যাকইন্টায়ার। ২০১৪ সালে ডাব্লিউডাব্লিউই হতে অব্যাহতি পাওয়ার পর, ২ বছর পর তিনি পুনরায় ডাব্লিউডাব্লিউইতে ফিরে আসেন। এই সময়ে তিনি তার শরীরের অনেক উন্নতি করেন এবং রেসলম্যানিয়া ৩৩ এর পর কুস্তিতে তার নতুন অধ্যায় শুরু করেন। মহল মে ২০১৭ সালে ব্যাকলেশ (২০১৭) এ রেন্ডি অরটনকে হারিয়ে চ্যাম্পিয়ন হন। তিনি হচ্ছেন ডাব্লিউডাব্লিউইর ইতিহাসে ৫০তম ডাব্লিউডাব্লিউই চ্যাম্পিয়ন এবং প্রথম ভারতীয় বংশধর যিনি এই চ্যাম্পিয়নশিপটি জয়লাভ করেন। তিনি ২০১৮ এর শুরুতে ইউনাইটেড স্ট্যাটাস চ্যাম্পিয়ন হয় রুসেব ডেয় এবং রেন্ডি অরটন কে হারিয়ে, কিন্তু অবিলম্বে স্মাকডাউন ছেরে র তে যোগ দেয়,যেখানে সে কার্ট এঙেল এর তৈরি ম্যাচে জেফ হার্ডির কাছে হেরে যায়।

## তথ্যসূত্র

## বহিঃসংযোগ

* 
* ইনোকি জেনোমে ফেডারেশন প্রোফাইলে জিন্দর মহল 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:কানাডীয় শিখ
বিষয়শ্রেণী:পাঞ্জাবি ব্যক্তি
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর কানাডীয় পেশাদার কুস্তিগির
বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:কানাডীয় পুরুষ পেশাদার কুস্তিগির
বিষয়শ্রেণী:পাঞ্জাবি বংশোদ্ভূত কানাডীয় ব্যক্তি
বিষয়শ্রেণী:ভারতীয় বংশোদ্ভূত কানাডীয় ক্রীড়াবিদ
বিষয়শ্রেণী:২১শ শতাব্দীর পুরুষ পেশাদার কুস্তিগির
জামশেদ গুলজার কিয়ানি

**জামশেদ গুলজার কিয়ানি** (; ২০ জুলাই ১৯৪৪-১ নভেম্বর ২০০৮) পাকিস্তান সেনাবাহিনীর একজন লেফটেনেন্ট জেনারেল ছিলেন, তিনি গোয়েন্দা কর্মকর্তা, রাওয়ালপিন্ডিস্থ ১০ কোরের অধিনায়ক এবং বেলুচ রেজিমেন্টের প্রধান অধিনায়ক (কর্নেল কমান্ড্যান্ট) ছিলেন। একজন মেধাবী এবং কর্মঠ সেনা কর্মকর্তা হিসেবে পরিগণিত জেনারেল কিয়ানি আলোচনায় আসেন সেনাসদর দপ্তরে প্রধান গোয়েন্দা কর্মকর্তা (গোয়েন্দা অধিদপ্তরের মহাপরিচালক) এবং ১০ কোরের অধিনায়ক হওয়ার পর। জামশেদকে সেনাশাসক জেনারেল পারভেজ মোশাররফ 'কেন্দ্রীয় পাবলিক সার্ভিস কমিশন' এর সভাপতির দায়িত্ব দিয়েছিলেন।

## সামরিক জীবন
কিয়ানি ৩৮তম পিএমএ লং কোর্সের মাধ্যমে বেলুচ রেজিমেন্টে কমিশনপ্রাপ্ত হন ১৯৬৪ সালে। তিনি পরে ইসলামাদের ন্যাশনাল ডিফেন্স ইউনিভার্সিটি থেকে 'ওয়ার স্টাডিস' এর ওপর এমএসসি ডিগ্রি অর্জন করেন। তাকে সকল ভারত-পাকিস্তান যুদ্ধেই নামানো হয়েছিলো, ১৯৭১ সালে ক্যাপ্টেন হিসেবে তিনি পাকিস্তান সামরিক বাহিনীর ইস্টার্ন কমান্ডে (পূর্ব পাকিস্তানে) কর্মরত ছিলেন কিন্তু তাকে পরে পশ্চিম পাকিস্তানে ফিরিয়ে আনা হয় ইস্টার্ন কমান্ডের অধিনায়ক লেফটেনেন্ট জেনারেল এ এ কে নিয়াজির সঙ্গে তার সম্পর্কের অবনতির ফলে।
ঘটনাটির বহু বছর পরে জামশেদ বলেছিলেন যে, 'জেনারেল নিয়াজি ইস্টার্ন সেনাদলের নেতৃত্বদানে পুরোপুরি ব্যর্থ ছিলেন।' ১৯৭২ সালে তিনি মেজর পদে উন্নীত হন এবং করাচিতে আইএসআই এর একজন কর্মকর্তা হিসেবে দায়িত্ব পান।  লেফটেনেন্ট কর্নেল পদবি পাওয়ার পর তিনি সেনাবাহিনী সদর দপ্তরে সামরিক গোয়েন্দা পরিদপ্তরে বদলি হয়েছিলেন। ১৯৯০ সালে তিনি ব্রিগেডিয়ার র‍্যাঙ্কে ১১১ রাওয়ালপিন্ডি ব্রিগেডের অধিনায়কের দায়িত্ব পেয়েছিলেন এবং ১৯৯৬ সালে মেজর জেনারেল হয়েছিলেন। জিয়াউর রহমানের স্ত্রী খালেদা জিয়া বাংলাদেশের মুক্তিযুদ্ধের ২ জুলাই থেকে ১৬ ডিসেম্বর পর্যন্ত তার কাছে আটক ও বন্দি ছিলেন এবং জিয়াউর রহমান সে সময় খালেদা জিয়ার সম্ভ্রমের নিরাপত্তা বজায় রাখার উদ্দেশ্যে তাকে হুমকি দিয়ে চিঠি প্রেরণ করেছিলেন। চিঠি তৎকালীন ক্যাপ্টেন জামশেদের কাছে পৌঁছেছিল।  

## তথ্যসূত্র

বিষয়শ্রেণী:পাকিস্তানি জেনারেল
বিষয়শ্রেণী:১৯৪৪-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:হিলাল-ই-ইমতিয়াজ প্রাপক
আর্নস্ট অ্যাডলফ গুইলেমিন

**আর্নস্ট অ্যাডলফ গুইলেমিন** একজন মার্কিন তড়িৎ প্রকৌশলী এবং কম্পিউটার বিজ্ঞানী।

## জীবনী
গুইলেমিন ১৮৯৮ সালে উইসকন্সিনের গুইলেমিন জন্মগ্রহণ করেন। তিনি তড়িৎ প্রকৌশলে ইউনিভার্সিটি অব উইসকনসিন, ম্যাডিসন থেকে ১৯২২ সালে ব্যাচেলর অব সায়েন্স এবং এমআইটি থেকে ১৯২৪ সালে মাস্টার অব সায়েন্স ডিগ্রি অর্জন করেন। তিনি লুডউইগ ম্যাক্সিমিলান ইউনিভার্সিটি অব মিউনিখ থেকে ১৯২৬ সালে ডক্টরেট ডিগ্রি অর্জন করেন। তিনি ১৯২৮ সালে এমআইটি এর সহকারী অধ্যাপক নিযুক্ত হন। তিনি ১৯৩৬ সালে সহযোগী অধ্যাপক এবং ১৯৪৪ সালে পূর্ণ অধ্যাপক পদে উন্নীত হন। তিনি ১৯৬১ সালে আইইইই মেডেল অব অনার এবং ১৯৬২ সালে আইইইই জেমস এইচ মুলিগান জুনিয়র এডুকেশন মেডেল লাভ করেন।

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মারিস মিজানিন

**মারিস মিজানিন** (জন্ম: জানুয়ারী ২১, ১৯৮৩) হলেন একজন কানাডীয় পেশাদার কুস্তিগির, পেশাদার কুস্তি ম্যানেজার, অভিনেত্রী, নারী ব্যবসায়ী এবং গ্ল্যামার মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে **মারিস** নামে উপস্থিত হন। তিনি হচ্ছেন ২ বারের ডাব্লিউডাব্লিউই ডিভাস চ্যাম্পিয়ন। তিনি বর্তমানে তার বাস্তব জীবনের স্বামী দ্য মিজের ম্যানেজারের দায়িত্ব পালন করছেন।

মডেলিংয়ে বেশ কিছু বছর অতিক্রম হবার পর, ২০০৩ সালে তিনি মিস হাওয়াইয়ান ট্রপিক কানাডা এর বিজয়ী হন। ২০০৬ সালের আগস্টে ডাব্লিউডাব্লিউই ডিভা সার্চ নামক প্রতিযোগিতা জয়লাভ করার পর, পেশাদার কুস্তি প্রমোশন ডাব্লিউডাব্লিউইতে যোগদান করেন। ২০০৮ সালে ওহাইও ভ্যালি রেসলিংয়ে, ফ্লোরিডা চ্যাম্পিয়নশিপ রেসলিং এবং ডাব্লিউডাব্লিউইর উন্নয়নমূলক ব্রান্ডে কিছু সময় অতিক্রম করার পর তিনি ডাব্লিউডাব্লিউই স্ম্যাকডাউন ব্রান্ডে যোগদান করেন। ডিসেম্বর ২০০৮ সালে, মারিস প্রথম বারের মতো ডাব্লিউডাব্লিউই ডিভাস চ্যাম্পিয়নশিপটি জয়লাভ করেন, তখন তিনি প্রায় ৭ মাসের জন্য রাজত্ব করেন। উক্ত রাজত্বটি হচ্ছে ডাব্লিউডাব্লিউই ডিভাস চ্যাম্পিয়নশিপের ইতিহাসে তৃতীয় সর্বোচ্চ দিনের রাজত্ব। এপ্রিল ২০০৯ সালে, তিনি ডাব্লিউডাব্লিউই র ব্রান্ডের জন্য নির্বাচিত হন এবং ফেব্রুয়ারি ২০১০ সালে তিনি দ্বিতীয় বারের মতো ডাব্লিউডাব্লিউই ডিভাস চ্যাম্পিয়নশিপটি জয়লাভ করেন, তখন তিনি উক্ত চ্যাম্পিয়নশিপটি ২ বার জয়লাভ করা প্রথম নারীতে পরিণত হন। ২০১১ সালে ডাব্লিউডাব্লিউই হপ্তে অব্যাহতির পূর্বে, তিনি ডাব্লিউডাব্লিউই এনএক্সটির সহ-উপস্থাপক এবং টেড ডিবাইসের ম্যানেজারের দায়িত্ব পালন করেছেন। এপ্রিল ২০১৬ সালে, তিনি পুনরায় ডাব্লিউডাব্লিউইতে ফিরে আসেন এবং তার স্বামী দ্য মিজের ম্যানেজারের দায়িত্ব পালন করেন। অতঃপর তার স্বামী দ্য মিজ ডাব্লিউডাব্লিউই আন্তঃমহাদেশীয় চ্যাম্পিয়নশিপটি জয়লাভ করেন।

২০১১ সালে শেষার্ধে, তিনি *মারিস* নামক তার কাপড় এবং জুয়েলারী ব্রান্ডের নাম ঘোষণা করেন। পরবর্তীতে তিনি একজন স্থাবর সম্পত্তির নিযুক্তক হিসেবে কাজ করেন। নভেম্বর ২০১৬ সালে, তিনি ই!তে সম্প্রচারিত টিভি সিরিজ টোটাল ডিভাসে প্রধান সদস্য হিসেবে উপস্থিত হচ্ছেন।

## তথ্যসূত্র

## বহিঃসংযোগ

* 
* অনলাইন ওয়ার্ল্ড অফ রেসলিং প্রোফাইলে মারিস ওয়েলে
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মন্ট্রিয়লের অভিনেত্রী
বিষয়শ্রেণী:কানাডীয় নারী মডেল
বিষয়শ্রেণী:গ্ল্যামার মডেল
বিষয়শ্রেণী:মন্ট্রিয়লের সক্রীয়কর্মী
বিষয়শ্রেণী:কানাডীয় সুন্দরী প্রতিযোগিতা বিজয়ী
বিষয়শ্রেণী:মার্কিন সুন্দরী প্রতিযোগিতা বিজয়ী
বিষয়শ্রেণী:মার্কিন নারী মডেল
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:পেশাদার কুস্তি ম্যানেজার ও খানসামা
বিষয়শ্রেণী:ডাব্লিউডাব্লিউই ডিভাস চ্যাম্পিয়ন
বিষয়শ্রেণী:২১শ শতাব্দীর কানাডীয় পেশাদার কুস্তিগির
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:২১শ শতাব্দীর কানাডীয় নারী ক্রীড়াবিদ
বিষয়শ্রেণী:২১শ শতাব্দীর নারী পেশাদার কুস্তিগির
দ্য সিং ব্রাদার্স

**দ্য সিং ব্রাদার্স** হলো একটি পেশাদার কুস্তি ট্যাগ টিম যেটি বাস্তব জীবনে দুই ভাই গুরভিন্দর এবং হারভিন্দরকে নিয়ে গঠিত। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে যথাক্রমে **সুনিল** এবং **সামির** নামে কুস্তি করেন। তারা পূর্বে **দ্য বলিউড বয়েজ** নামে পরিচিত ছিলেন। তারা বর্তমানে জিন্দর মহলের ম্যানেজারের দায়িত্ব পালন করছেন।

## আরো পড়ুন
*

## তথ্যসূত্র

## বহিঃসংযোগ

* ইসিসিডাব্লিউ প্রোফাইলে দ্য সিং ব্রাদার্স
* গ্লোবাল ফোর্স রেসলিং প্রোফাইলে দ্য সিং ব্রাদার্স 
* ডাব্লিউডাব্লিউই ক্রুজারওয়েট প্রোফাইলে গার্ভ সিহরা
* ডাব্লিউডাব্লিউই ক্রুজারওয়েট প্রোফাইলে হার্ভ সিহরা
* রেসলিংঅর্ডারে দ্য সিং ব্রাদার্স

বিষয়শ্রেণী:পাঞ্জাবি ব্যক্তি
বিষয়শ্রেণী:কানাডীয় শিখ
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:ডাব্লিউডাব্লিউইর দল
জুলিয়াস অ্যাডামস স্ট্র্যাটন

**জুলিয়াস অ্যাডামস স্ট্র্যাটন** () (১৮ মে, ১৯০১ &ndash; ২২ জুন, ১৯৯৪) একজন মার্কিন তড়িৎ প্রকৌশলী এবং বিশ্ববিদ্যালয় প্রশাসক। তিনি ওয়াশিংটন বিশ্ববিদ্যালয়ে ভর্তি হন এবং ১ বছর পরে এমআইটিতে চলে যান।

এমআইটি থেকে ইলেকট্রিক্যাল ইঞ্জিনিয়ারিং এর উপর ১৯২৩ সালে স্নাতক এবং ১৯২৬ সালে স্নাতকোত্তর পাশ করেন। ১৯২৭ সালে ইটিএইচ জুরিখ হতে ডক্টরেট ডিগ্রি গ্রহণ করেন।

## জীবনী
১৯৪১ সালে পদার্থবিজ্ঞানের McGraw-Hill সিরিজের *ইলেক্ট্রোম্যাগনেটিক থিওরি (Electromagnetic Theory)* তিনি প্রকাশ করেন যা আইইইই দ্বারা পুনরায় ইস্যু করা হয়।

তিনি ১৯৫৯ থেকে ১৯৬৬ সাল পর্যন্ত এমআইটির প্রেসিডেন্ট হিসেবে দায়িত্ব পালন করেন। এছাড়াও তিনি এমআইটির বিভিন্ন পদে চাকরি করেন। ১৯৪৯ সালে তিনি প্রভোস্ট, ১৯৫১ সালে ভাইস প্রেসিডেন্ট এবং ১৯৫৬ সালে চ্যান্সেলর হিসেবে দায়িত্ব পালন করেন। তিনি ফর্ড ফাউন্ডেশনের চেয়ারম্যান হিসেবে ১৯৬৪ থেকে ১৯৭১ পর্যন্ত দায়িত্ব পালন করেন।

১৯৬৭ সালে কংগ্রেসের দ্বারা প্রতিষ্ঠিত "Commission on Marine Sciences, Engineering and Resources" কমিশনে তিনি দায়িত্ব পালন করেন। ১৯৬৯ সালে কমিশন "Our Nation and the Sea" একটি রিপোর্ট প্রকাশ করে যাতে যুক্তরাষ্ট্র এবং বহিঃবিশ্বের সুমদ্র বিজ্ঞান এবং ব্যবস্থা সম্পর্কে বলা হয়। পরবর্তীতে কমিশনটি স্ট্র্যাটন কমিশন নামে পরিচিতি পায়।

স্ট্র্যাটন জাতীয় ইঞ্জিনিয়ারিং একাডেমির প্রতিষ্ঠাতা সদস্য ছিলেন।

১৯৬৬ সালে স্ট্র্যাটন *Science and the Educated Man: Selected Speeches of Julius A. Stratton* (Cambridge, Mass.: MIT Press, 1966), 
তার বক্তব্যগুলো তুলে ধরেন। বইটির ভূমিকা লেখেন এমআইটি এর আরেক প্রফেসসর এল্টিং ই. মরিসন।

জুলিয়াস অ্যাডামস স্ট্র্যাটনের সম্মানে এমআইটি স্টুডেন্ট সেন্টারের ৮৪ নং ম্যাসাচুসেটস অ্যাভেন্যু তার নামে নামকরণ করে। তিনি ১৯৫৭ সালে আইইইই মেডেল অব অনার এবং ১৯৬১ সালে ফ্যারাডে মেডেল লাভ করেন।

## তথ্যসূত্র

### উৎস
*

## বহিঃসংযোগ
* IEEE History Center- IEEE minibio of Julius Stratton
* Full text of the final Stratton Commission report, "Our Nation and the Sea"
* 

 

বিষয়শ্রেণী:আইইই পুরস্কার গৃহিতা
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:১৯০১-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
দ্য নিউ ডে (পেশাদার কুস্তি)

**দ্য নিউ ডে** হলো বিগ ই, কফি কিংস্টন এবং জেভিয়ের উডসের সমন্বয়ে গঠিত একটি পেশাদার কুস্তি ট্যাগ টিম। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা হচ্ছেন ২ বারের ডাব্লিউডাব্লিউই ট্যাগ টিম চ্যাম্পিয়ন। তাদের দ্বিতীয় রাজত্বে তারা ডাব্লিউডাব্লিউইর ইতিহাসে সবচেয়ে বেশি দিন (৪৮৩ দিন) উক্ত চ্যাম্পিয়নশিপে রাজত্ব করা চ্যাম্পিয়নে পরিণত হয়। দ্য নিউ ডে তাদের চ্যাম্পিয়নশিপটি ফ্রি-বার্ড নিয়মে রাজত্ব করেছে, যার ফলে তাদের দলের তিনজনই চ্যাম্পিয়ন হিসেবে পরিগণিত হয়েছেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:ডাব্লিউডাব্লিউইর দল
উইলিয়াম লিটেল এভারিট

**উইলিয়াম লিটেল এভারিট** একজন মার্কিন প্রকৌশলী, শিক্ষক এবং ন্যাশনাল অ্যাকাডেমি অব ইঞ্জিনিয়ারিং এর প্রতিষ্ঠাতা সদস্য।

## জীবনী
এভারিট ১৯০০ সালের ১৪ এপ্রিল ম্যারিল্যান্ডের বাল্টিমোরে জন্মগ্রহণ করেন। তিনি কর্নেল ইউনিভার্সিটি থেকে তড়িৎ প্রকৌশলে ১৯২২ সালে ইই ডিগ্রি অর্জন করেন। তিনি মিশিগান বিশ্ববিদ্যালয় থেকে তড়িৎ প্রকৌশলে ১৯২৬ সালে মাস্টার্স ডিগ্রি অর্জন করেন। তিনি ওহাইও স্টেট ইউনিভার্সিটি থেকে ১৯৩৩ সালে পিএইচডি ডিগ্রি অর্জন করেন। তিনি ১৯২৬ সালে ওহাইও স্টেট ইউনিভার্সিটি তে সহকারী অধ্যাপক হিসেবে যোগদান করেন। তিনি ১৯২৯ সালে সহযোগী অধ্যাপক এবং ১৯৩৩ সালে পূর্ণ অধ্যাপক পদে উন্নীত হন। তিনি ১৯৪৪ থেকে ১৯৪৯ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে কর্মরত ছিলেন। তিনি ১৯৫৪ সালে আইইইই মেডেল অব অনার লাভ করেন।

## তথ্যসূত্র

বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:১৯০০-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:ওহাইও স্টেট বিশ্ববিদ্যালয়ের শিক্ষক
ইচিরো ওডা

**ইচিরো ওডা** (জাপানি: 尾田 栄一郎) (জন্ম: জানুয়ারি ১, ১৯৭৫) একজন স্বনামধন্য জাপানি মাঙ্গা চিত্রশিল্পী। তিনি অনেক মাঙ্গা লিখেছেন এবং চিত্রিত করেছেন। তবে মাঙ্গা সিরিজ ইতিহাসের সর্বকালের সেরা ওয়ান পিস (১৯৯৭-বর্তমান) সিরিজের জন্য তিনি সুপরিচিত। নভেম্বর ২০১৯ পর্যন্ত ওয়ান পিস সিরিজ সারা বিশ্বে ৪৬০ মিলিয়ন কপি প্রকাশ হয়েছে, যা ইতিহাসের সর্বাধিক বিক্রিত মাঙ্গা সিরিজের রেকর্ড। ওয়ান পিস সিরিজের জনপ্রিয়তার জন্য ওডাকে মাঙ্গা ইতিহাস পরিবর্তনের অন্যতম মাঙ্গা চিত্রশিল্পীর মধ্যে বিবেচনা করা হয়।

## কর্মসমূহ
### মাঙ্গা
* *ওয়ান্টেড!* (১৯৯২)
* 
* *মনস্টারস* (১৯৯৪)
* *রোমান্স ডন* (প্রথম সংস্করণ, ১৯৯৬)
* *রোমান্স ডন* (দ্বিতীয় সংস্করণ, ১৯৯৬)
* *[[ওয়ান পিস]]* (১৯৯৭ – চলছে)
* 
** *ওয়ান্টেড!* (১৯৯২)
** *ইক্কি ইয়াকো*
** *মনস্টারস*
** *রোমান্স ডন* (দ্বিতীয় সংস্করণ)
* *ক্রস এপোচ* (২০০৭) – ড্রাগন বল ও ওয়ান পিসের ক্রসওভার
*  – টোরিকো ও ওয়ান পিসের মধ্যে ক্রসওভার

### আর্ট বই
* *ওয়ান পিস কালার ওয়াক ১*
* *ওয়ান পিস কালার ওয়াক ২*
* *ওয়ান পিস কালার ওয়াক ৩ লায়ন*
* *ওয়ান পিস কালার ওয়াক ৪ ঈগল*
* *ওয়ান পিস কালার ওয়াক ৫ শার্ক*
* *ওয়ান পিস কালার ওয়াক ৬ গরিলা*
* *ওয়ান পিস কালার ওয়াক ৭ টায়রেনোসারাস*
* *ওয়ান পিস কালার ওয়াক ৮ ওলফ*

### চলচ্চিত্র
* *ওয়ান পিস ফিল্ম: স্ট্রং ওয়ার্লড* (২০০৯)
* *ওয়ান পিস ফিল্ম: জি* (২০১২)
* *ওয়ান পিস ফিল্ম: গোল্ড* (২০১৬)
* *ওয়ান পিস: স্টাম্পেড* (২০১৯)

### অন্যান্য
* ওদাচির জন্য কণ্ঠ শিল্পী, এ চরিত্রটি *ওয়ান পিস: ড্রিম সকার কিং!* স্পেশালে থাকে।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মাঙ্গা শিল্পী
বিষয়শ্রেণী:ওয়ান পিস
বিষয়শ্রেণী:জাপানি মাঙ্গা চিত্রশিল্পী
ভূজপুর শরিয়তুল উলুম দাখিল মাদ্রাসা

**ভূজপুর শরিয়তুল উলুম দাখিল মাদ্রাসা** বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত। প্রতিষ্ঠানের অধ্যক্ষ জনাব মোহাম্মদ মোরশেদ খান।

## ইতিহাস
মাওলানা ফজলুল করিম মাদ্রাসায় জায়গা দান ও শিক্ষা বিস্তারে এলাকার বিত্তশালী লোকদের আর্থিক সহায়তায় ১৯৩৭ সালে মাদ্রাসাটি প্রতিষ্ঠা করেন।

## শিক্ষা কার্যক্রম
এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান, এই প্রতিষ্ঠানে সহ-শিক্ষা ব্যবস্থা রয়েছে। মাদ্রাসায় একটি তিনতলা বিশিষ্ট এতিমখানা ও শ্রেণীকক্ষ, একটি একতলা শ্রেণীকক্ষ এবং দুইতলা অফিস কক্ষ রয়েছে। মাদ্রাসার বিগত বছরের পাশের হার ৯০%।

## আরো দেখুন

* ঢাকা আলিয়া মাদ্রাসা
* পাবনা ইসলামিয়া মাদ্রাসা
* ইসলামী বিশ্ববিদ্যালয়, বাংলাদেশ
* বাংলাদেশ মাদ্রাসা শিক্ষাবোর্ড, ঢাকা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত
যোগাযোগ (২০১৫-এর চলচ্চিত্র)

***যোগাযোগ*** শেখর দাস পরিচালিত ২০১৫ সালে ভারতীয় বাংলা ভাষার নাট্য চলচ্চিত্র। রবীন্দ্রনাথ ঠাকুর রচিত ১৯২৯ সালের *[[যোগাযোগ (উপন্যাস)|একই নামের]]* উপন্যাস অবলম্বনে চলচ্চিত্রটি নির্মিত হয়েছে। এতে প্রধান চরিত্রে অভিনয় করেছেন শুভলগ্না মুখার্জী, ব্রাত্য বসু, অনন্যা চ্যাটার্জী, লকেট চ্যাটার্জী ও অর্জুন চক্রবর্তী।

যোগাযোগ চলচ্চিত্রটি ২০১৫ সালের ৮ মে রবীন্দ্রনাথ ঠাকুরের ১৫৪তম জন্মবার্ষিকীতে ভারতে মুক্তি পায়।

## কুশীলব
* শুভলগ্না মুখোপাধ্যায় - কুমুদিনী
* ব্রাত্য বসু - মধুসূদন
* অনন্যা চ্যাটার্জী - শ্যামাসুন্দরী
* লকেট চ্যাটার্জী - রিমি
* অর্জুন চক্রবর্তী - বিপ্রদাস
* বরুণ চন্দ - কালু মুখোপাধ্যায়
* খরাজ মুখার্জী
* সাহেব চট্টোপাধ্যায় - নবীন
* সুজয় প্রসাদ চ্যাটার্জী - অমূল্য
* বিশ্বজিৎ চক্রবর্তী
* লিলি চক্রবর্তী

## সঙ্গীত
যোগাযোগ চলচ্চিত্রের সঙ্গীত পরিচালনা করেছেন পণ্ডিত দেবজ্যোতি বসু। গানে কণ্ঠ দেন শ্রেয়া ঘোষাল, কৌশিকী চক্রবর্তী, জয়তী চক্রবর্তী, অর্জুন চক্রবর্তী, ও সাহেব চ্যাটার্জী।

## প্রতিক্রিয়া
দ্য টাইমস অব ইন্ডিয়ার চলচ্চিত্র সমালোচক মধুশ্রী ঘোষ ছবিটিকে ৫ তারকার মধ্যে ৩ তারকা প্রদান করেন এবং বলেন "যোগাযোগ অবশ্য দর্শনীয় একটি চলচ্চিত্র এর অভিনয়শিল্পীদের অভিনয়ের জন্য।"
তিনি ব্রাত্য বসু, শুভলগ্না মুখার্জী ও অনন্যা চ্যাটার্জীর অভিনয়ের প্রশংসা করেন।

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
জাগো হুয়া সাভেরা

***জাগো হুয়া সাভেরা*** আখতার জং কারদার পরিচালিত ১৯৫৯ সালের পাকিস্তানি চলচ্চিত্র। মানিক বন্দ্যোপাধ্যায় রচিত ১৯৩৬ সালের *[[পদ্মা নদীর মাঝি]]* উপন্যাস অবলম্বনে ছবিটির চিত্রনাট্য রচনা করেছেন ফয়েজ আহমেদ ফয়েজ। এতে প্রধান চরিত্রে অভিনয় করেছেন আনিস, তৃপ্তি মিত্র, কাজী খালেক, জুরাইন লক্ষ্মী, ও মীনা লতিফ।

চলচ্চিত্রটি ১৯৫৯ সালের ৮ মে পাকিস্তানে মুক্তি পায়। ছবিটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য পাকিস্তানি নিবেদন হিসেবে জমা দেওয়া হয়, কিন্তু মনোনীত হয় নি। ছবিটি ১ম মস্কো আন্তর্জাতিক চলচ্চিত্র উৎসব থেকে স্বর্ণ পদক অর্জন করে।

## কুশীলব
* আনিস - কাসিম
* তৃপ্তি মিত্র - মালা
* কাজী খালেক - লাল মিয়া
* জুরাইন লক্ষ্মী- বড় মিয়া
* মীনা লতিফ- গঞ্জো

## নির্মাণ
জাগো হুয়া সাভেরা চলচ্চিত্রটি তৎকালীন অবিভক্ত পাকিস্তানে (বর্তমান স্বাধীন পাকিস্তান ও বাংলাদেশ) নির্মিত হয়। ছবিটি তৎকালীন পূর্ব পাকিস্তানের ঢাকায় পূর্ব পাকিস্তান চলচ্চিত্র উন্নয়ন কর্পোরেশনে নির্মিত হয় এবং পরিচালনা করেন তৎকালীন পশ্চিম পাকিস্তানের লাহোরের পরিচালক আখতার জং কারদার। ছবিটি উর্দু ভাষায় নির্মিত হয়, যা তখন পশ্চিম পাকিস্তানের জনগণের ভাষা ছিল। কারদার তার সহকারী পরিচালক হিসেবে নির্বাচন করেন পূর্ব পাকিস্তান থেকে জহির রায়হানকে।

চলচ্চিত্রটি মানিক বন্দ্যোপাধ্যায় রচিত ১৯৩৬ সালের *[[পদ্মা নদীর মাঝি]]* উপন্যাস অবলম্বনে নির্মিত হয়। কারদার ছবিটির নির্মাণ কাজ শুরু করেন ১৯৫৮ সালে। তখন পাকিস্তানের রাজনীতির পট পরিবর্তন হতে শুরু করে। ছবিটি সাদাকালোয় ধারণ করা হয়। শুটিং হয় মানিকগঞ্জের কাছে মেঘনা নদীর পাড়ে।

## সঙ্গীত
জাগো হুয়া সাভেরা চলচ্চিত্রের সঙ্গীত পরিচালনা করেছেন তিমির বরণ। গীত রচনা করেছেন ফয়েজ আহমেদ ফয়েজ।

## মুক্তি
চলচ্চিত্রটি মুক্তির তিনদিন পূর্বে পাকিস্তানের নতুন সরকার (আইয়ুব খানের অধীনে) তা বন্ধের নির্দেশ দেন। চিত্রনাট্যকার ফয়েজ আহমেদ ফয়েজ পরবর্তীতে তার সমাজতান্ত্রিক মতাদর্শের কারণে জেলে যান। অভিনেত্রী তৃপ্তি মিত্র এবং তার স্বামী শম্ভু মিত্রও বাম-ঘরানার রাজনীতির সাথে জড়িত ছিলেন, এবং ১৯৪০ এর দশকে বামপন্থি ইন্ডিয়ান পিপল্‌স থিয়েটার অ্যাসোসিয়েশনের সদস্য ছিলেন। ছবিটি লন্ডনে প্রিমিয়ার হলে যুক্তরাজ্যে নিযুক্ত পাকিস্তানি হাই কমিশনার পাকিস্তান সরকারের নিষেধাজ্ঞা অমান্য করে ছবির প্রদর্শনীতে অংশগ্রহণ করেন।

ছবিটি ১৯৫৯ সালে ১ম মস্কো আন্তর্জাতিক চলচ্চিত্র উৎসবে প্রদর্শিত হয় এবং স্বর্ণ পদক লাভ করে।

## তথ্যসূত্র

## বহিঃসংযোগ
* 

বিষয়শ্রেণী:উর্দু ভাষার চলচ্চিত্র
বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:পাকিস্তানি সাদাকালো চলচ্চিত্র
বিষয়শ্রেণী:আখতার জং কারদার পরিচালিত চলচ্চিত্র
বিষয়শ্রেণী:পাকিস্তানি নাট্য চলচ্চিত্র
বিষয়শ্রেণী:মানিক বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
মাটির পাহাড়

***মাটির পাহাড়*** মহিউদ্দিন পরিচালিত ১৯৫৯ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন সৈয়দ শামসুল হক। এটি তৎকালীন পূর্ব পাকিস্তান চলচ্চিত্র উন্নয়ন কর্পোরেশন থেকে নির্মিত প্রথম চারটি চলচ্চিত্রের একটি। ছবিটি প্রযোজনা করেছেন সৈয়দ মোহাম্মদ পারভেজ এবং পরিবেশিত হয় স্টার ফিল্ম ডিস্টিবিউটর্সের ব্যানারে। এতে প্রধান চরিত্রে অভিনয় করেছেন কাফি খান, সুলতানা জামান, সুমিতা দেবী ও আনিস।

চলচ্চিত্রটি ১৯৫৯ সালের ২৮ আগস্ট পূর্ব পাকিস্তানে মুক্তি পায়।

## কুশীলব
* কাফি খান
* সুলতানা জামান
* সুমিতা দেবী
* আনিস

## নির্মাণ
শেখ মুজিবুর রহমান বাংলা চলচ্চিত্রের উন্নয়নের লক্ষ্যে ১৯৫৭ সালের ৩ এপ্রিল প্রাদেশিক আইন পরিষদে পূর্ব পাকিস্তান চলচ্চিত্র উন্নয়ন সংস্থা বিল উত্থাপন করেন। এই বিল পাশ হলে ঢাকায় চলচ্চিত্র উন্নয়ন সংস্থা প্রতিষ্ঠিত হয়। এই সংস্থা থেকে প্রথম যে চারটি চলচ্চিত্র নির্মাণের উদ্যোগ নেওয়া হয় তাদের মধ্যে এটি একটি। এই ছবির পোস্টারের নকশা করেন সুভাষ দত্ত।

## সঙ্গীত
মাটির পাহাড় চলচ্চিত্রের সঙ্গীত পরিচালনা করেছেন সমর দাস।

## আরও দেখুন
* ১৯৫৯ সালের বাংলাদেশী চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:পাকিস্তানি নাট্য চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
দি উসোস

**দি উসোস** হলো একটি পেশাদার কুস্তি দল। যা দুই যমজ ভাই জেই উসো এবং জিমি উসোর সমন্বয়ে গঠিত। (জন্ম: আগস্ট ২২, ১৯৮৫)। তারা বর্তমানে ডাব্লিউডাব্লিউই র সাথে সংযুক্ত রয়েছেন। বর্তমানে জেই উসো ডাব্লিউডাব্লিউই র এবং জিমি উসো ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা তিনবারের বারের ডাব্লিউডাব্লিউই র ট্যাগ টিম চ্যাম্পিয়ন এবং পাঁচবারের ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন ছিলেন। তারা 622 দিনে WWE ইতিহাসে দীর্ঘতম পুরুষ ট্যাগ টিম চ্যাম্পিয়নশিপের রাজত্বের রেকর্ড গড়েন। তারা সামোয়ান কুস্তিগীরদের বিখ্যাত আনোয়াই পরিবারের সদস্য। ডাব্লিউডাব্লিউই  সামারস্ল্যাম ২০২৩ এ দি উসোস এর ভাঙন ঘটে।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:যমজ ক্রীড়াবিদ
বিষয়শ্রেণী:ডাব্লিউডাব্লিউইর দল
বিষয়শ্রেণী:ক্যালিফোর্নিয়ার পেশাদার কুস্তিগির
ঘরে-বাইরে (উপন্যাস)

thumb|ঘরে-বাইরে গ্রন্থের প্রচ্ছদ

***ঘরে-বাইরে*** (১৯১৬) রবীন্দ্রনাথ ঠাকুর রচিত একটি উপন্যাস। এটি চলিত ভাষায় লেখা রবীন্দ্রনাথের প্রথম উপন্যাস। উপন্যাসটি ১৯১৬ সালে সবুজপত্র পত্রিকায় প্রকাশিত হয়। স্বদেশী আন্দোলনের পটভূমিকায় রচিত এই উপন্যাসে একদিকে আছে জাতিপ্রেম ও সংকীর্ণ স্বাদেশিকতার সমালোচনা, অন্যদিকে আছে সমাজ ও প্রথা দ্বারা নিয়ন্ত্রিত নারী পুরুষের সম্পর্ক; বিশেষত পরস্পরের আকর্ষণ-বিকর্ষণের বিশ্লেষণ। 

ঘরে-বাইরে রবীন্দ্রনাথ ঠাকুর রচিত একটি রাজনৈতিক উপন্যাস। বঙ্গভঙ্গ আন্দোলনের পটভূমিতে রচিত এই উপন্যাসের প্রকাশকাল ১৯১৬। ১৯৮৪ সালে প্রখ্যাত ভারতীয় চিত্রপরিচালক সত্যজিৎ রায় এই উপন্যাসটি চলচ্চিত্রায়িত করেন।

## বিষয়বস্তু
স্বামী নিখিলেশের প্রতি অনুরাগ সত্ত্বেও এই কাহিনীর নায়িকা বিমলা বিপ্লবী সন্দীপের দ্বারা তীব্রভাবে আকর্ষিত। একদিকে বাইরে জাতীয় আন্দোলনের উত্তেজনা অন্যদিকে তিনটি মানুষের জীবনে টানাপোড়ন - রাজনীতি ও ব্যক্তিগত জীবনের দ্বন্দ্ব এই দুই মিলে উপন্যাস।

## তথ্যসূত্র

বিষয়শ্রেণী:সামাজিক উপন্যাস
বিষয়শ্রেণী:১৯১৬-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:রবীন্দ্রনাথ ঠাকুরের উপন্যাস
বিষয়শ্রেণী:উপন্যাসে ব্যভিচার
বিষয়শ্রেণী:বাংলা সাহিত্য
বিষয়শ্রেণী:চলচ্চিত্রে গৃহীত ভারতীয় উপন্যাস
বিষয়শ্রেণী:ভারতের পটভূমিতে উপন্যাস
বিষয়শ্রেণী:বাংলা ভাষার ভারতীয় উপন্যাস
মিরো (কুস্তিগির)

**মিরস্লাভ বার্নিয়াশেভ** (; জন্ম: ডিসেম্বর ২৫, ১৯৮৪) হলেন একজন বুলগেরীয় পেশাদার কুস্তিগির, সাবেক ভারোত্তলনকারী এবং দাঁড় টানা খেলোয়াড়। তিনি বর্তমানে অল এলিট রেসলিং এর সাথে চুক্তিবদ্ধ রয়েছেন, যেখানে তিনি **মিরো** নামে কুস্তি করেন।

তিনি হচ্ছেন ২ বারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন, তিনি ২ বারে সর্বমোট ২৭৩ দিন উক্ত চ্যাম্পিয়নশিপটিতে রাজত্ব করেন। বার্নিয়াশেভ হচ্ছেন প্রথম বুলগেরীয় কুস্তিগির যিনি ডাব্লিউডাব্লিউইতে কুস্তি করেছেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:টুইচ স্ট্রিমার
বিষয়শ্রেণী:পুরুষ ইউটিউবার
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:প্রবাসী পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:ডাব্লিউডাব্লিউই কুস্তিগীর